
	Εσπερίδα 
ΑΛΕΞΗΣ ΖΗΡΑΣ

Σαράντα χρόνια στα Κυπριακά Γράμματα
στο Σπίτι της Κύπρου

Την Παρασκευή 19 Νοεμβρίου 2021, το Σπίτι της Κύπρου, διοργάνωσε εσπερίδα με τίτλο, «ΑΛΕΞΗΣ ΖΗΡΑΣ, Σαράντα χρόνια στα Κυπριακά Γράμματα».

Εκ μέρους του Σπιτιού της Κύπρου καλωσόρισε τους παρευρισκόμενους η Μορφωτική Λειτουργός κ. Μαρία Ραγιά και στη συνέχεια διάβασε τον χαιρετισμό του Πρέσβη της Κυπριακής Δημοκρατίας κ. Κυριάκου Κενεβέζου.

Σε βιντεοσκοπημένη μετάδοση ακούστηκαν οι χαιρετισμοί του Υπουργού Παιδείας, Πολιτισμού, Αθλητισμού και Νεολαίας της Κυπριακής Δημοκρατίας, κ. Πρόδρομου Προδρόμου και του Προέδρου του Ελληνικού Ιδρύματος Πολιτισμού, κ. Νικόλαου Κούκη.

Στο πλαίσιο της εσπερίδας χαιρετισμό απηύθυνε, επίσης, η Ιστορικός Πολιτισμού, Διευθύντρια Γραμμάτων του Υπουργείου Πολιτισμού της Ελληνικής Δημοκρατίας, κ. Σίσση Παπαθανασίου.
Για την προσφορά του διακεκριμένου κριτικού λογοτεχνίας, μελετητή, αρθρογράφου και μεταφραστή, Αλέξη Ζήρα, στα Κυπριακά Γράμματα μίλησαν ο κ. Λεωνίδας Γαλάζης, Πρόεδρος του Ομίλου Λογοτεχνίας και Κριτικής, ο κ. Λευτέρης Παπαλεοντίου, Αναπληρωτής Καθηγητής του Πανεπιστημίου Κύπρου και η κ. Νάσα Παταπίου, ποιήτρια, ιστορικός-ερευνήτρια.

Παρεμβάσεις έγιναν από την κ. Ελένη Αντωνιάδου, φιλόλογο, τον κ. Γιώργο Βέη, Πρέσβη ε.τ., ποιητή, τον κ. Δημήτρη Δασκαλόπουλο, ποιητή, βιβλιογράφο και τον κ. Μάριο Μιχαηλίδη, φιλόλογο, λογοτέχνη.

Την εκδήλωση συντόνισε η συγγραφέας, δημοσιογράφος, Αντιπρόεδρος της Εταιρείας Συγγραφέων κ. Έλενα Χουζούρη. 
Η εκδήλωση ολοκληρώθηκε με την αντιφώνηση του κ. Αλέξη Ζήρα και ακολούθως τιμητικό δώρο του Υπουργού κ. Πρόδρομου Προδρόμου επέδωσε, στον τιμώμενο, η κ. Μαρία Ραγιά.
Σύνδεσμος παρακολούθησης εκδήλωσης: 

https://diavlos.grnet.gr/room/1607?eventid=10274

